 Diuterọnọmi 19  Mgbe Jehova bụ Chineke gị ga-ebipụ mba ndị ọ bụ ala ha ka Jehova bụ Chineke gị na-enye gị, mgbe ị napụwokwara ha ala ha wee biri nobodo ha nakwa nụlọ ha,ị ga-ewepụtara onwe gị obodo atọ nala gị nke Jehova bụ Chineke gị na-enye gị ka ọ bụrụ nke gị.Ị ga-akwadebere onwe gị ụzọ e si aga ha, ụzọ atọ ka ị ga-eke ala gị nke Jehova bụ Chineke gị nyere gị ka ọ bụrụ nke gị, ọ ga-abụkwa ebe onye ọ bụla nke gburu mmadụ ga-agbaga.Nke a bụkwa ihe a ga-eme banyere onye gburu mmadụ nke ga-agbaga ebe ahụ wee dịrị ndụ: Ọ bụrụ na o gbuo mmadụ ibe ya namaghị ama, ọ kpọbughịkwa ya asị;ma ọ bụ, ọ bụrụ na ya na mmadụ ibe ya abanye nọhịa ịkpata nkụ, ọ bụrụkwa na o weliri aka iji anyụike gbutuo osisi, isi anyụike ahụ ewee fepụ nosisi ya, ọ bụrụkwa na ọ kụta mmadụ ibe ya, onye ahụ anwụọ, ya onwe ya kwesịrị ịgbaga notu nime obodo ndị a wee dịrị ndụ.Ma ọ bụghị ya, ebe ọ bụ na obi dị onye ọbọ ọbara ọkụ, o nwere ike ịchụwa onye ahụ gburu mmadụ ma chụkwute ya, ebe ọ bụ na ụzọ dị anya; o nwekwara ike igbu mkpụrụ obi ya, ọ bụ ezie na ikpe ọnwụ amaghị ya, nihi na ọ kpọbughị ya asị.Ọ bụ ya mere m ji na-enye gị iwu, sị, Wepụtara onwe gị obodo atọ.Ọ bụrụ na Jehova bụ Chineke gị emee ka ókèala gị saa mbara dị ka ọ ṅụụrụ nna nna gị hà niyi, mgbe o nyeworo gị ala ahụ dum o kwere nkwa inye nna nna gị hà,nihi na i debere iwu a dum m na-enye gị taa site nime ya, bụ ịhụ Jehova bụ Chineke gị nanya na ije ije nụzọ ya mgbe niile, ị ga-atụkwasịkwara onwe gị obodo atọ ọzọ natọ ndị a,ka e wee ghara ịwụfu ọbara ọ bụla nke na-emeghị ihe ọjọọ nala gị nke Jehova bụ Chineke gị na-enye gị ka ọ bụrụ ihe nketa gị, ikpe ọmụma ọbara ọ bụla agaghịkwa adị nisi gị.Ma ọ bụrụ na e nwee onye kpọrọ mmadụ ibe ya asị, o wee chechie ya ma bilie wakpo ya wee kụgbuo mkpụrụ obi ya, nwoke ahụ ewee gbaga notu nime obodo ndị a,ndị okenye obodo ya ga-ezi ozi wee kpọpụta ya nebe ahụ, ha ga-enyefekwa ya naka onye ọbọ ọbara, ọ ga-anwụkwa.Anya gị agaghị emere ya ebere, ị ga-ewepụ ikpe ọmụma nke ọbara na-emeghị ihe ọjọọ nIzrel, ka ihe wee dịrị gị mma.Ewelala ihe ndị e ji kpaa ókè nala mmadụ ibe gị azụ, mgbe nna nna gị hà kpaworo ókè nihe nketa ị ga-enweta nala ahụ Jehova bụ Chineke gị na-enye gị ka ọ bụrụ nke gị.Naanị otu onye akaebe agaghị ebili gbagide mmadụ akaebe nihe metụtara njehie ọ bụla ma ọ bụ mmehie ọ bụla, nihe banyere mmehie ọ bụla o mere. Nọnụ ndị akaebe abụọ ma ọ bụ nọnụ ndị akaebe atọ ka a ga-ama na okwu bụ eziokwu.Ọ bụrụ na onye akaebe nke na-akpa nkata ime mmadụ ihe ọjọọ ebilie gbagide mmadụ akaebe iji bo ya ebubo na ọ bụ onye nnupụisi,mmadụ abụọ ahụ na-ese okwu ga-eguzokwa nihu Jehova, nihu ndị nchụàjà na ndị ikpe bụ ndị ga na-eje ozi noge ahụ.Ndị ikpe ahụ ga-eme nchọpụta nke ọma, ọ bụrụ na onye akaebe ahụ bụ onye akaebe ụgha, ọ bụrụkwa na ọ bụ ebubo ụgha ka o boro nwanne ya,unu ga-eme ya kpọmkwem ihe ahụ ọ kpara nkata ime nwanne ya, ị ga-ekpochapụkwa ihe ọjọọ netiti unu.Ndị fọdụrụ ga-anụkwa ya wee tụọ egwu, ọ dịghịkwa mgbe ọ bụla ha ga-eme ụdị ihe ọjọọ a netiti unu.Anya gị agaghị eme ebere: mkpụrụ obi ga-alara mkpụrụ obi, anya alaara anya, ezé alaara ezé, aka alaara aka, ụkwụ alaara ụkwụ. 